S-249/2011

Mál þetta, sem dómtekið var 8. þ.m., er höfðað með ákæru útgefinni af ríkissaksóknara á hendur Ó-kk-þgf B-kk-þgf, kennitala 000000-0000, Trönuhjalla 15, Kópavogi, fyrir eftirfarandi brot framin á ofangreindu heimili hans:

1. Kynferðisbrot með því að hafa sært blygðunarsemi eftirtalinna aðila, á þann hátt er hér greinir:

a. Ítrekað, að lágmarki í 10-12 skipti sumarið 2009 og sumarið 2010, verið allsnakinn á svölum íbúðar sinnar í augsýn A, B, C, D, E, og F.

b. Ítrekað, að lágmarki í 5-10 skipti á árunum 2009 og 2010, verið allsnakinn við óbyrgðan glugga á heimili sínu í augsýn A, C og G.

c. Föstudaginn 11. júní 2010, berað og strokið á sér kynfærin við óbyrgðan glugga í augsýn G og H.

Telst þetta varða við 209. gr. almennra hegningarlaga nr. 19/1940.

2. Hótun, með því að hafa að kvöldi laugardagsins 25. september 2010 hringt heim til A og B og hótað þeim lífláti. Var háttsemin til þess fallin að vekja með þeim ótta um líf sitt og heilbrigði.

Telst þetta varða við 233. gr. laga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.

Ákærði krefst vægustu refsingar er lög leyfa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Um málavexti er vísað til ákæru.

Ákærði hefur skýlaust játað brot sín. Sannað er með játningu ákærða og öðrum gögnum málsins að hann er sekur um þá háttsemi sem honum er gefin að sök og eru brot hans rétt heimfærð til refsiákvæðis í ákæru. Engar óskir hafa komið fram um að fram fari aðalmeðferð í málinu.

Ákærði er fæddur í 20. september 1940 og hefur tvívegis gengist undir sekt vegna umferðarlagabrota. Í fyrra skiptið var hann sviptur ökurétti og gerðist síðan sekur um sviptingarakstur. Þann 17. apríl 2008 fékk ákærði 5 mánaða skilorðsbundinn fangelsisdóm til 4 ára fyrir brot gegn 209. gr. almennra hegningarlaga og hefur hann því með broti sínu nú rofið skilorð þess dóms sem verður því dæmdur upp og málin dæmd í einu lagi sbr. 60. gr. almennra hegningarlaga og refsing tiltekin eftir ákvæðum 77. gr. sömu laga.

Við ákvörðun refsingar er litið til þess að ákærði hefur lýst mikilli iðrun vegna framferðis síns og játað brot sitt án undanbragða. Fram kom í máli sækjanda að könnun hans á hegðun ákærða að undanförnu sýni að svo virðist sem hann hafi látið af þeirri hegðun sem gaf tilefni til ákæru. Hann hefur séð til þess að gluggar í íbúð hans verða auðveldlega byrgðir. Ákærði hefur gengist undir sakhæfismat hjá T-kk-þgf Z-kk-þgf geðlækni þar sem fram kemur að ákærði býr við mikla líkamlega vanheilsu meðal annars hjarta- og stoðkerfisvandamál, depurð og minnistruflanir. Segir T-kk-nf einnig að hann telji enga ástæðu til þess að ætla að háski stafi af ákærða. Að öllu þessu virtu, aldri ákærða sbr. 4. tl 1. mgr. 70. gr. almennra hegningarlaga og vísan til 5. tl. sömu greinar þykir refsing ákærða hæfilega ákveðin fangelsi í níu mánuði. Vegna sakaferils og alvarleika brotanna þykir ekki fært að skilorðsbinda refsinguna.

Í samræmi við ákvæði 218. gr. laga 88/2008 þá verður ákærði dæmdur til þess að greiða sakarkostnað. Samkvæmt yfirliti er sakarkostnaður í málinu 250.000 krónur vegna geðrannsóknar og sakhæfismats sem ekki þykir hafa verið þörf fyrir og rétt er að sá kostnaður greiðist úr ríkissjóði. Annar sakarkostnaður er málsvarnarlaun skipaðs verjanda ákærða, Ó-kk-ef A-kk-ef B-kk-ef 739.300 að meðtöldum virðisaukaskatti.

Dóm þennan kveður upp S-kk-nf S-kk-nf héraðsdómari.

D ó m s o r ð:

Ákærði, Ó-kk-nf B-kk-nf, sæti fangelsi í níu mánuði.

Ákærði greiði í sakarkostnað málsvarnarlaun skipaðs verjanda síns, Ó-kk-ef A-kk-ef B-kk-ef hdl. að fjárhæð 739.300 krónur að meðtöldum virðisaukaskatti.

Annar sakarkostnaður, að fjárhæð 250.000 krónur, greiðist úr ríkissjóði.

S-kk-nf S-kk-nf